pythainlp/thai_wikipedia_clean_20230101 huggingface dataset:
อากวีเลยาก่อตั้งเป็นอาณานิคมของโรมันโบราณราว 180/181 ปีก่อนคริสต์ศกราชตามลำแม่น้ำนาทิสสาบนดินแดนทางไต้ของเทือกเขาจูเลียนแอลป์ (Julian Alps) ราว 8 ไมล์เหนือบริเวณลากูน ชื่อบริเวณมาจากภาษาท้องถิ่น “Akylis” อาณานิคมใช้เป็นป้อมพรมแดนทางตะวันออกเฉียงเหนือของอิตาลีและใช้ในการป้องกันเวเนตีผู้เป็นพันธมิตรกับโรมระหว่างสงครามอิลลิเรียน (Illyrian Wars) และเป็นที่ใช้เป็นที่สังเกตการณ์ของผู้ที่อาจจะมาเป็นศัตรูของชนเผ่าที่ไม่เป็นมิตรเช่นกลุ่มคาร์นิ หรืออิสตริ ตามความเป็นจริงแล้วที่ตั้งของอากวีเลยาไม่ไกลจากที่ที่ชนผู้รุกรานชาวกอลที่พยายามเข้ามาตั้งถิ่นฐานราว 183 ก่อนคริสต์ศกราช
มหาวิหารอากวีเลยาเป็นสถานที่ที่สำคํญที่สุดแห่งหนึ่งของคริสต์ศาสนา ลักษณะการก่อสร้างเป็นหลังคาแบนแบบบาซิลิกา ที่ก่อสร้างโดยพาทริอาร์คพ็อพโพในปี ค.ศ. 1031 บนที่ตั้งของวัดเดิม และมาสร้างใหม่อีกครั้งราวปี ค.ศ. 1379 เป็นสถาปัตยกรรมกอธิคโดยพาทริอาร์คมาร์ควัด
อากวีเลยาได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 2000 เพราะเป็นเมืองที่ใหญ่ที่สุดเมืองหนึ่งของจักรวรรดิโรมันสมัยแรกที่ยังอยู่ในสภาพที่สมบูรณ์ซึ่งทำให้มีความสำคัญทางโบราณคดี นอกจากนั้นก็ยังเป็นที่ตั้งของมหาวิหารอากวีเลยาซึ่งเป็นมหาวิหารที่มีความสำคัญในการเผยแพร่คริสต์ศาสนาไปยังทวีปยุโรปตอนกลางในสมัยต้นยุคกลาง
อควิเลยา
พื้นที่โบราณคดีอากรีเจนโต
พื้นที่โบราณคดีอากรีเจนโต  หรือ หุบเขาแห่งวิหาร  เป็นบริเวณทางโบราณคดีในเมืองอากรีเจนโตบนเกาะซิซิลี ทางตอนใต้ของประเทศอิตาลี หุบเขาแห่งวิหารเป็นสถานที่สำคัญของสถาปัตยกรรมและศิลปะกรีกที่เป็นทั้งสถานที่ท่องเที่ยวที่สำคัญแห่งหนึ่งในซิซิลีและเป็นอนุสาวรีย์แห่งชาติของอิตาลี การขุดค้นและศึกษาและการบูรณปฏิสังขรณ์ทางโบราณคดีเป็นงานของนักโบราณคดีของคริสต์ศตวรรษที่ 19 โดเมนีโก โล ฟาโซ ปีเอตราซานตา (Domenico Lo Faso Pietrasanta) ผู้เป็นดุ๊กแห่งแซร์ราดีฟัลโกระหว่างปี ค.ศ. 1809 ถึงปี ค.ศ. 1812.
พื้นที่โบราณคดีอากรีเจนโตได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1997
Valle dei Templi
สตาร์ เทรค สงครามพิฆาตจักรวาล
สตาร์ เทรค สงครามพิฆาตจักรวาล  เป็นภาพยนตร์อเมริกันแนวโลดโผนนิยายวิทยาศาสตร์ ฉายเมื่อปี ค.ศ. 2009 กำกับโดย เจ.เจ. แอบรัมส์ เขียนบทโดย โรเบอร์โต โอร์ซีและอเล็กซ์ เคิร์ตซ์แมน ภาพยนตร์เรื่องที่สิบเอ็ดในแฟรนไชส์ภาพยนตร์ "สตาร์ เทรค" และยังเป็นภาพยนตร์รีบูตที่มีตัวละครหลักจาก ที่แสดงโดยนักแสดงใหม่ และเป็นภาพยนตร์เรื่องแรกในภาพยนตร์ชุดรีบูต ภาพยนตร์เล่าเรื่องราวของ เจมส์ ที. เคิร์ก (คริส ไพน์) และ สป็อก (แซกคารี ควินโต) ที่กำลังปฏิบัติภารกิจบนยานอวกาศ ยูเอสเอส "เอ็นเตอร์ไพรซ์" พวกเขาต่อสู้กับ นีโร (อีริก บานา) ชาวโรมูลันที่มาจากอนาคตและต้องการทำลายล้างสหพันธ์แห่งดวงดาว ภาพยนตร์ดำเนินเรื่องในช่วงเวลาที่แตกต่าง เนื่องจากการเดินทางข้ามเวลาของนีโรและสป็อกคนเก่า (เลเนิร์ด นีมอย) ทำให้เกิดการสร้างเส้นเวลาใหม่ เพื่อพยายามปลดปล่อยภาพยนตร์และแฟรนไชส์จากข้อจำกัดด้านความต่อเนื่องที่ได้สร้างไว้ ในขณะเดียวกันก็รักษาองค์ประกอบของเรื่องราวดั้งเดิมเอาไว้
มีการพูดคุยถึงแนวคิดของภาพยนตร์พรีเควลที่เล่าเรื่องราวของตัวละคร "สตาร์ เทรค" ในช่วงเวลาที่พวกเขาอยู่กำลังเรียนอยู่ใน สถาบันสตาร์ฟลีต โดย ยีน ร็อดเดนเบอร์รี ผู้สร้างละครโทรทัศน์เมื่อปี ค.ศ. 1968 แนวคิดนี้ปรากฏขึ้นอีกครั้งในช่วงปลายทศวรรษ 1980 เมื่อ ฮาร์ฟ เบนเนตต์ นักเขียนบทภาพยนตร์ เสนอแนวนี้ แต่ก็รับการปฏิเสธโดยร็อดเดนเบอร์รีในเวลาต่อมา หลังภาพยนตร์ ' ประสบความล้มเหลวทั้งในด้านคำวิจารณ์และรายได้และการยกเลิกละครโทรทัศน์ ' ริก เบอร์แมน ผู้อำนวยการสร้างฝ่ายบริหารของแฟรนไชส์และนักเขียนบท เอริก เจนเดร์เซน ได้เขียนบทภาพยนตร์ "สตาร์ เทรค: เดอะบีกินนิง" ดำเนินเรื่องหลังละครโทรทัศน์ "เอนเทอร์ไพรซ์" แต่สุดท้ายก็ไม่ได้สร้าง หลังการแยกตัวระหว่างบริษัท ไวอาคอมและซีบีเอสคอร์เพอเรชัน ในปี ค.ศ. 2005 อดีตประธานของ พาราเมาต์พิกเจอส์ เกล เบอร์แมน โน้นน้าวให้ซีบีเอสอนุญาตให้พาราเมาต์สร้างภาพยนตร์ใหม่ในแฟรนไชส์ โอร์ซีและเคิร์ตซ์แมน ซึ่งทั้งคู่เป็นแฟนของ "สตาร์ เทรค" ได้รับการทาบทามให้เขียนบทภาพยนตร์เรื่องนี้ และ เจ.เจ. แอบรัมส์ ได้รับการทาบทามให้กำกับภาพยนตร์ เคิร์ตซ์แมนและโอร์ซีใช้แรงบันดาลใจจากนวนิยายและวิทยานิพนธ์ระดับบัณฑิตศึกษา เช่นเดียวกับตัวละครโทรทัศน์เอง การถ่ายทำหลักเริ่มต้นเมื่อวันที่ 7 พฤศจิกายน ค.ศ. 2007 และสิ้นสุดเมื่อวันที่ 27 มีนาคม ค.ศ. 2008 ภาพยนตร์ถ่ายทำที่บริเวณรอบ ๆ รัฐแคลิฟอร์เนียและยูทาห์ แอบรัมส์ต้องการหลีกเลี่ยงการใช้ฉากฟ้าและฉากเขียน เลือกที่จะใช้การสร้างฉากและถ่ายทำในสถานที่แทน การถ่ายทำภาพยนตร์เรื่องนี้ได้รับการปกปิดเป็นความลับอย่างมาก โดยภาพยนตร์ถ่ายทำในชื่อปลอมชั่วคราวว่า "คอร์เพอเรตเฮดควอเตอร์ส์" อินดัสเทียลไลต์แอนด์แมจิก ใช้ยานอวกาศดิจิทัลสำหรับภาพยนตร์เรื่องนี้ แทนที่การใช้แบบจำลองย่อส่วนเหมือนกับภาพยนตร์เรื่องก่อน ๆ ในแฟรนไชส์ การสร้างภาพยนตร์สิ้นสุดในช่วงปลายปี ค.ศ. 2008
มีการประชาสัมพันธ์ภาพยนตร์อย่างหนักในช่วงหลายเดือนก่อนการฉาย ภาพยนตร์ฉายล่วงหน้าในบางเมืองที่ได้รับเลือกทั่วโลก ได้แก่ ออสติน, รัฐเท็กซัส, ซิดนีย์, ออสเตรเลียและแคลกะรี, แอลเบอร์ตา ภาพยนตร์ฉายในสหรัฐเมื่อวันที่ 8 พฤษภาคม ค.ศ. 2009 ได้รับการตอบรับที่ดีจากนักวิจารณ์และประสบความสำเร็จในบ็อกซ์ออฟฟิศ ภาพยนตร์ทำเงิน 385.7 ล้านดอลลาร์สหรัฐทั่วโลก จากทุนสร้าง 150 ล้านดอลลาร์สหรัฐ ภาพยนตร์ได้รับการเสนอชื่อในรางวัลต่าง ๆ รวมไปถึง การเสนอชื่อในรางวัลออสการ์สี่สาขา ใน งานประกาศผลรางวัลออสการ์ ครั้งที่ 82 ภาพยนตร์ชนะเลิศสาขาแต่งหน้ายอดเยี่ยม ทำให้เป็นภาพยนตร์ "สตาร์ เทรค" เรื่องแรกที่ชนะเลิศรางวัลออสการ์ ภาพยนตร์ตามมาด้วยภาคต่อ "สตาร์ เทรค ทะยานสู่ห้วงมืด" และ "สตาร์ เทรค ข้ามขอบจักรวาล" ฉายในปี ค.ศ. 2013 และ ค.ศ. 2016 ตามลำดับ
ในศตวรรษที่ 23 ในขณะที่ ยูเอสเอส "แคลวิน" ยานอวกาศของสหพันธ์ กำลังตรวจสอบ "พายุฟ้าคะนอง" ในอวกาศ ยานอวกาศโรมูลัน "เนราดา" โผล่ออกมาจากพายุและโจมตี "แคลวิน" เอเยล ต้นเรือของ "เนราดา" ต้องการให้กัปตันโรบาวของ "แคลวิน" เดินทางมาที่ยาน "เนราดา" เพื่อเจรจาหยุดยิง โรบาวถูกถามเรื่องวันที่ดวงดาวปัจจุบันและ "เอกอัคคราชทูตสป็อก" ซึ่งเขาไม่รู้จัก ทำให้ นีโร กัปตันยาน "เนราดา" ฆ่าโรบาว และดำเนินการโจมตี "แคลวิน" ต่อ จอร์จ เคิร์ก ต้นเรือของ "แคลวิน" สั่งให้ลูกเรืออพยพ รวมไปถึง วิโนนา ภรรยาที่กำลังตั้งครรภ์ใกล้คลอดของเขา โดยเขาจะควบคุมยาน "แคลวิน" ไปชนกับ "เนราดา" และสละชีวิตตัวเองเพื่อให้วิโนนาและลูกเรือคนอื่น ๆ รอดชีวิต หลังวิโนนาให้กำเนิดลูกของพวกเขา จอร์จและวิโนนาตั้งชื่อเขาว่า เจมส์ ที. เคิร์ก
สิบเจ็ดต่อมาบนดาวเคราะห์วัลแคน สป็อกวัยหนุ่มได้รับการตอบรับเข้าร่วมสถาบันวิทยาศาสตร์แห่งวัลแคน แต่สถาบันกลับมองว่าการที่เขามีแม่เป็นมนุษย์ (อะแมนดา) คือ "ข้อเสีย" เขาจึงไปเข้าร่วมสตาร์ฟลีตแทน บนโลก เคิร์กกลายเป็นหนุ่มที่บ้าบิ่นแต่ฉลาด เขาพบกับนีโอตา อูฮูราในบาร์ ก่อนที่เขาจะต่อสู้กับเหล่านักเรียนสตาร์ฟลีตที่มาพร้อมกับเธอ เคิร์กพบกับ กัปตัน คริสโตเฟอร์ ไพค์ โดยเขาให้แนะนำให้เคิร์กสมัครเรียนสถาบันสตาร์ฟลีต ที่นั่น เคิร์กได้พบและเป็นเพื่อนกับหมอ เลเนิร์ด แมกคอย
สามปีต่อมา นาวาโทสป็อกกล่าวหาเคิร์กนั้นโกงแบบทดสอบ "โคบายาชิ มารุ" เคิร์กระบุว่าการโกงเป็นสิ่งที่ยอมรับได้ เนื่องจากแบบทดสอบถูกออกแบบมาให้ไม่สามารถเอาชนะได้ การพิจารณาคดีถูกขัดจังหวะด้วยสัญญาณความขอความช่วยเหลือจากวัลแคน เนื่องจากกองยานหลักอยู่นอกระยะ จึงจำเป็นต้องกองกำลังของนักเรียนสตาร์ฟลีต แมกคอยและเคิร์กขึ้นยานอวกาศ ยูเอสเอส "เอ็นเตอร์ไพรส์" ของกัปตันไพค์ เมื่อเดินทางใกล้ถึงวัลแคน เคิร์กรู้ว่า "พายุฟ้าคะนอง" ที่เกิดขึ้นใกล้กับวัลแคนนั้น คล้ายกับพายุที่เกิดขึ้นเมื่อตอนที่เขาเกิด เคิร์กเข้าไปห้องบังคับการเพื่อโน้มน้าวไพค์ว่าสัญญาณขอความช่วยเหลือนั้นเป็นกับดัก
เมื่อ "เอ็นเตอร์ไพรส์" เดินทางมาถึง พบว่ากองยานที่มาถึงก่อนหน้านี้ถูกทำลายทั้งหมดและ "เนราดา" กำลังเจาะแก่นของวัลแคน "เนราดา" โจมตี "เอ็นเตอร์ไพรส์" ก่อนที่นีโรจะสั่งหยุดยิงและให้กัปตันไพค์ขึ้นยาน "เนราดา" เพื่อเจรจา ไพค์สั่งให้สป็อคเป็นรักษาการกัปตันและเลื่อนขั้นเคิร์กให้เป็นต้นเรือและสั่งให้เคิร์ก, ฮิคารุ ซูลูและต้นกล โอลสัน ทำการกระโดดจากอวกาศเพื่อไปปิดเครื่องขุดเจาะ โอลสันพลาดท่าถูกฆ่าเสียชีวิต เคิร์กกับซูลูกระโดดลงมาได้สำเร็จและปิดเครื่องดังกล่าว แต่นีโรได้ปล่อย "สสารแดง" ลงไปในแก่นของวัลแคน ทำให้เกิดหลุมดำเทียมภายในดาวและทำลายวัลแคน สป็อคบีมลงไปที่วัลแคน เพื่อพยายามช่วยพ่อของเขา (ซาแรค) และเหล่าสภาสูง แต่เขาช่วยอะแมนดา แม่ของเขาไม่สำเร็จ เนื่องจากเธอตกลงไปก่อนที่ "เอ็นเตอร์ไพรส์" จะล็อกและบีมเธอขึ้นมาได้ทัน
ขณะที่ "เนราดา" กำลังเดินทางไปโลก นีโรทรมานไพค์เพื่อให้เขาเปิดเผยรหัสป้องกันของโลก สป็อคปล่อยเคิร์กทิ้งไว้ที่ดาวเดลตาเวกา หลังเคิร์กพยายามก่อการกบฏ เคิร์กพบกับสป็อควัยแก่ที่นั่นและอธิบายว่า เขาและนีโรมาจากอนาคตอีก 129 ปี ข้างหน้า ในอนาคตนั้น โรมูลัส ดาวของโรมูลัน ถูกคุกคามโดยซูเปอร์โนวา สป็อคพยายามใช้ "สสารแดง" เพื่อสร้างหลุมดำเทียมและดูดกลืนซูเปอร์โนวา แต่ล้มเหลว โรมูลัสถูกทำลายล้างพร้อมกับครอบครัวของนีโรและชาวโรมูลัน "เนราดา" และยานของสป็อคถูกดูดเข้าไปในหลุมดำ ทำให้ย้อนเวลากลับมาในอดีต นีโรปล่อยสป็อคทิ้งไว้ที่ดาวเดลตาเวกา เพื่อให้เขาดูการทำลายล้างของดาววัลแคน เพื่อเป็นการล้างแค้น
เคิร์กกับสป็อควัยแก่เดินทางไปที่หน้าด่านของสตาร์ฟลีต พวกเขาพบกับมอนต์กอเมอรี สกอตต์ เขาวางแผนหาทางให้เคิร์กบีมกลับไปที่ยาน "เอ็นเตอร์ไพรส์" ขณะที่กำลังวอร์ฟ ด้วยความช่วยเหลือของสป็อควัยแก่ เคิร์กยั่วยุให้สป็อควัยหนุ่มโจมตีเขา จากคำแนะนำของสป็อควัยแก่ เพื่อบังคับให้สป็อควัยหนุ่มสละตำแหน่ง เนื่องจากภาวะอารมณ์ไม่มั่นคงที่จะปฏิบัติหน้าที่ต่อ และมอบตำแหน่งรักษาการกัปตันให้เคิร์ก หลังสป็อคพูดคุยกับซาแรค เขาตัดสินใจช่วยเคิร์ก ขณะที่ "เอ็นเตอร์ไพรส์" กำลังซ่อนตัวในกลุ่มก๊าซเมฆของ ไททัน เคิร์กและสป็อคบีมเข้าไปในยาน "เนราดา" สป็อคใช้ยานของสป็อควัยแก่ทำลายเครื่องขุดเจาะ เคิร์กต่อสู้กับนีโรและเอเยล เคิร์กฆ่าเอเยลและช่วยเหลือไพค์ สป็อคนำยาน "เนราดา" ให้ออกห่างจากโลก "เอ็นเตอร์ไพรส์" บีมเคิร์ก, ไพค์และสป็อคกลับยาน และใช้ยานของสป็อควัยแก่ชนกับยานของนีโร ทำให้ "สสารแดง" ระเบิด เคิร์กเสนอช่วยเหลือนีโรหลบหนี แต่นีโรปฏิเสธ เคิร์กสั่งให้ระดมยิงไปที่ "เนราดา" ก่อนจะที่ยานนั้นจะถูกกลืนเข้าไปในหลุมดำ
เคิร์กได้รับการเลื่อนขั้นเป็นกัปตันและได้บัญชาการยาน "เอ็นเตอร์ไพรส์" แทนที่ไพค์ ซึ่งได้รับการเลื่อนขั้นเป็นพลเรือตรี สป็อควัยหนุ่มพบกับสป็อควัยแก่และโดยโน้มน้าวให้สป็อควัยหนุ่มนั้นรับใช้สตาร์ฟลีตต่อไป สป็อควัยหนุ่มกลายเป็นต้นเรือภายใต้การบังคับบัญชาของเคิร์ก ขณะที่ "เอ็นเตอร์ไพรส์" เดินทางด้วยวอร์ฟ สป็อควัยแก่พูดบรรยาย "อวกาศ พรมแดนด่านสุดท้าย ... ที่ไม่มีใครเคยไปมาก่อน"
ภาพยนตร์ชุดสตาร์เทร็ค
ภูเขาศักดิ์สิทธิ์แห่งปีเยมอนเตและลอมบาร์เดีย
ภูเขาศักดิ์สิทธิ์แห่งปีเยมอนเตและลอมบาร์เดีย  หมายถึงกลุ่มคริสต์ศาสนสถานหรือกลุ่มโบสถ์น้อยและสิ่งก่อสร้างอื่นๆเก้ากลุ่มที่ตั้งอยู่ในบริเวณแคว้นปีเยมอนเตและแคว้นลอมบาร์เดียทางตอนเหนือของอิตาลีที่สร้างระหว่างปลายคริสต์ศตวรรษที่ 16 ถึงคริสต์ศตวรรษที่ 17 แต่ละกลุ่มจะเป็นเรื่องราวเกี่ยวกับต่างๆใน คริสต์ศาสนา และถือกันว่าเป็นสิ่งสวยงามที่สร้างกลืนไปกับธรรมชาติรอบข้างไม่ว่าจะเป็นเนินเขา ป่า หรือ ทะเลสาบ นอกจากภูเขาศักดิ์สิทธิ์จะมีความสำคัญทางศาสนาแล้วยังมีความสำคัญทางศิลปะด้วยเพราะเป็นงานศิลปะแบบประสมสื่อในงานชิ้นเดียวกันที่ประกอบด้วยปฏิมากรรม และ จิตรกรรมปูนเปียกผสมกัน ความสำคัญอันนี้ทำให้ภูเขาศักดิ์สิทธิ์แห่งปีเยมอนเตและลอมบาร์เดียได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปีค.ศ. 2003
“ภูเขาศักดิ์สิทธิ์” เป็นสิ่งก่อสร้างทางคริสต์ศาสนาซึ่งเริ่มมาตั้งแต่ปลายคริสต์ศตวรรษที่ 15 และระหว่างสมัย การปฏิรูปศาสนาของนิกายโรมันคาทอลิกตอนกลางคริสต์ศตวรรษที่ 16 ถึงคริสต์ศตวรรษที่17 ที่เผยแพร่จากประเทศอิตาลีไปจนถึงทวีปอเมริกา การสร้าง “ภูเขาศักดิ์สิทธิ์” มักสร้างอยู่บนที่สูงใกลจากชุมชนและอยู่ท่ามกลางธรรมชาติ สิ่งก่อสร้างจะประกอบด้วยกลุ่มโบสถ์น้อยขนาดย่อมที่ตั้งเรียงเป็นระยะๆ บางภูเขามีด้วยกันกว่า 40 โบสถ์น้อย แต่ละโบสถ์น้อยก็จะเป็นฉากสำคัญของหัวเรื่องที่ทาง“ภูเขาศักดิ์สิทธิ์”แต่ละแห่งจะเลือก เช่นซาโครมอนเท ดิ วาราลโลจะเป็นเรื่องชีวิตของพระเยซูเป็นต้น เรื่องที่ “ภูเขาศักดิ์สิทธิ์” นิยมสร้างกันคือชีวิตของพระเยซู, พระแม่มารี หรือนักบุญ ศิลปะที่ใช้ก็จะผสมกันระหว่างประติมากรรมและจิตรกรรมภายในฉากเดียวกันเป็นงานสามมิติ การที่นักแสวงบุญต้องเดินลดเลี้ยวจากโบสถ์น้อยหนึ่งไปอีกโบสถ์น้อยหนึ่งเพื่อเดินตามเรื่องราวของงานศิลปะทำให้มึความรู้สึกเหมือนได้เดินทางไปยังดินแดนศักดิ์สิทธิ์ด้วยตัวเอง หรือได้เดินตามรอยพระบาทของพระเยซูบนถนนโดโลโรซา (Via Dolorosa) ในกรุงเยรูซาเลม ซึ่งเป็นถนนที่พระองค์ทรงเดินแบกกางเขนไปสู่เนินกอลกอธา (Golgotha) ที่ทรงถูกตรึงกางเขน
ภูเขาศักดิ์สิทธิ์แห่งปีเยมอนเตและลอมบาร์เดียมีด้วยกัน 9 แห่งคือ
Sacred Mountains of Piedmont and Lombardy
โรคอิไตอิไต
โรคอิไตอิไต  เป็นโรคชนิดหนึ่งเกิดจากภาวะพิษจากแคดเมียม ชื่อโรคอิไตอิไต มาจากภาษาญี่ปุ่น แปลว่า เจ็บปวด โรคอิไตอิไต พบครั้งแรกในประเทศญี่ปุ่น เช่นเดียวกับโรคมินามาตะ และโรคคาวาซากิ เนื่องจากผู้ที่ป่วยจะมีอาการเจ็บปวดจึงเรียกขานว่าโรคอิไตอิไต
ผู้ที่มีโอกาสจะได้รับพิษแคดเมียม คือ คนงานในอุตสาหกรรมชุบหรือเชื่อมโลหะ คนงานเคาะพ่นสีรถยนต์และมอเตอร์ไซด์ ที่มีการใช้ความร้อน
หรือเปลวไฟในการเชื่อมเหล็กที่มีแคดเมียมผสมหรือเคลือบอยู่ การสูดไอของโลหะแคดเมียมเข้าไประยะยาว แคดเมียมจะไปสะสมที่กระดูก ทำให้กระดูก
ผุมีอาการเจ็บปวดมาก เคยมีชื่อเรียกโรคพิษของแคดเมียมเป็นภาษาญี่ปุ่นว่า อิไตอิไต ซึ่งแปลว่า เจ็บปวด เมื่อได้รับแคดเมียมสะสมมาก ๆ จะสังเกต
เห็นวงสีเหลืองที่โคนของซี่ฟัน ซึ่งจะขยายขึ้นไปเรื่อย ๆจนอาจเต็มซี่ ถ้าขนาดของวงยิ่งกว้างและสียิ่งเข้ม ก็แสดงว่ามีแคดเมียมสะสมมาก มีหลักฐานพิสูจน์
ได้ว่าแคดเมียมออกไซด์เป็นสารก่อมะเร็งที่ไตและต่อมลูกหมาก นอกจากนั้นยังทำอันตรายต่อไตเกิดโรคไตอย่างรุนแรง ทำให้สูญเสียประสาทการดมกลิ่นและทำให้
เลือดจาง ถ้าได้รับปริมาณมากระยะสั้น ๆ จะมีอาการจับไข้ หนาว ๆ ร้อน ๆ ปวดศีรษะ อาเจียน อาการนี้จะเป็นได้นานถึง 20 ชั่วโมงแล้วตามด้วยอาการเจ็บหน้า
อก ไอรุนแรง น้ำลายฟูม ดังนั้น เมื่อใดมีไอของแคดเมียม เช่น จากการเชื่อมเหล็กชุบ ควรใช้หน้ากากป้องกันไอและฝุ่นของแคดเมียม หรือสารประกอบแคดเมียม ในขณะทำงาน
แอชลีย์ แมสซาโร
แอชลีย์ มารี แมสซาโร (Ashley Marie Massaro) เกิดวันที่ 26 พฤษภาคม ค.ศ. 1979 เป็นนางแบบชาวอเมริกันและเป็นนักมวยปล้ำของWWE ก่อนที่เธอจะเข้าร่วม WWE เธอยังเป็น Miss Hawaiian Tropic USA ในปี 2002 และ Miss Hawaiian Tropic Canada ในช่วงที่เธอครองตำแหน่งอยู่นี้เธอขึ้นปกนิตยสารหลายเล่ม รวมถึงขึ้นปกนิตยสารเพลย์บอยฉบับเดือนเมษายน 2007 เธอยังเป็นแขกรับเชิญใหักับรายการโทรทัศน์หลายรายการ และในมิวสิกวิดีโอหลายตัว ในปี 2007 เธอร่วมเข้าแข่งขันในรายการเซอร์ไวเวอร์ในฤดูกาลที่ 15 แต่ถูกคัดออกเป็นคนที่ 2 ก่อนจะลาออกจาก WWE
ตัวรับรู้
ตัวรับรู้ หรือ เซ็นเซอร์  เป็นวัตถุชนิดหนึ่งที่มีหน้าที่ตรวจจับเหตุการณ์หรือการเปลี่ยนแปลงของสภาพแวดล้อมของตัวมันเอง จากนั้นมันก็จะให้ผลลัพธ์ที่สอดคล้องกันออกมาและส่งไปยังศูนย์ควบคุม ตัวรับรู้เป็นตัวแปรสัญญาณ  ชนิดหนึ่ง มันสามารถให้สัญญาณออกมาได้หลากหลายชนิด แต่โดยทั่วไปจะใช้สัญญาณไฟฟ้าหรือสัญญาณแสง ยกตัวอย่างเช่นคู่ควบความร้อน  จะแปลงค่าอุณหภูมิ(สิ่งแวดล้อม)ให้เป็นแรงดันไฟฟ้าที่สอดคล้องกัน ในทำนองที่คล้ายกัน เทอร์มอมิเตอร์แบบปรอทในหลอดแก้วจะเปลี่ยนอุณหภูมิที่วัดได้ให้อยู่ในรูปการขยายตัวหรือการหดตัวของของเหลว ซึ่งสามารถอ่านได้บนหลอดแก้วที่ผ่านการสอบเทียบแล้ว ตัวรับรู้ทุกชนิดจะต้องผ่านการสอบเทียบ  โดยเทียบกับค่ามาตรฐานที่เป็นที่ยอมรับ
ตัวรับรู้ถูกใช้ในอุปกรณ์ประจำวัน เช่นปุ่มกดลิฟท์แบบไวต่อการสัมผัส(เซ็นเซอร์สัมผัส) และโคมไฟที่สลัวหรือสว่างขึ้นโดยการสัมผัสที่ฐาน นอกจากนี้ยังมีการใช้งานเซ็นเซอร์นับไม่ถ้วนที่คนส่วนใหญ่ไม่ได้รับรู้ ด้วยความก้าวหน้าทางเครื่องกลจุลภาคและแพลตฟอร์มไมโครคอนโทรลเลอร์ที่ง่ายต่อการใช้งาน การใช้งานของตัวรับรู้ได้ขยายออกไปไกลเกินกว่าการวัดในสาขาอุณหภูมิ, ความดันหรือการไหลแบบเดิมส่วนมาก ยกตัวอย่างเช่น MARG (Magnetic, Angular Rate, and Gravity) sensors ยิ่งไปกว่านั้น ตัวรับรู้แบบแอนะล๊อกเช่นโปเทนฉิโอมิเตอร์และตัวต้านทานที่ไวต่อแรงยังคงถูกใช้อยู่อย่างกว้างขวาง การใช้งานจะรวมถึงการผลิตและเครื่องจักร, เครื่องบินและยานอวกาศ, รถยนต์, เครื่องไฟฟ้า, การแพทย์, และหุ่นยนต์ มันยังรวมถึงในชีวิตประจำวัน
ความไวของตัวรับรู้หมายถึงว่าสัญญาณส่งออกของตัวรับรู้จะเปลี่ยนแปลงมากแค่ไหนเมื่อปริมาณของสัญญาณที่ป้อนเข้าเพื่อทำการวัดมีการเปลี่ยนแปลง ตัวอย่างเช่นถ้าปรอทในเทอร์มอมิเตอร์เครื่องไหวไป 1 ซม. เมื่ออุณหภูมิเปลี่ยนไป 1 องศาเซลเซียส ดังนั้นความไวจะมีต่าเป็น 1 เซนติเมตร/°C (สมมติว่าสโลป Dy/Dx มีลักษณะเป็นเชิงเส้น) ตัวรับรู้บางตัวยังอาจมีผลกระทบกับสิ่งที่มันวัด; เช่นเทอร์มอมิเตอร์ที่อุณหภูมิห้องถูกใส่ลงในถ้วยร้อนที่ใส่ของเหลว ความเย็นของเทอร์มอมิ้ตอร์จะทำให้ของเหลวเย็นลงในขณะที่ของเหลวทำให้เทอร์มอมิเตอร์ร้อนขึ้น ตัวรับรู้จำเป็นจะต้องมีการออกแบบเพื่อให้มีผลขนาดเล็กกับสิ่งที่ถูกวัด; การทำให้ตัวรับรู้มีขนาดเล็กลงมักจะปรับปรุงให้ดีขึ้นในเรื่องนี้และอาจทำให้เกิดข้อได้เปรียบอื่น ๆ [อ้างจำเป็น] ความก้าวหน้าทางเทคโนโลยีจะช่วยให้มีการสร้างตัวรับรู้อื่น ๆ มากขึ้นอีกมากมายในขนาดจุลภาคเช่นไมโครเซนเซอร์โดยใช้เทคโนโลยี MEMS (Microelectromechanical systems) ในหลายกรณีส่วนใหญ่ ไมโครเซนเซอร์จะมีความเร็วและความไวที่สูงขึ้นอย่างมีนัยสำคัญเมื่อเทียบกับกรรมวิธีแบบมหภาค [อ้างจำเป็น]
การจำแนกประเภทของข้อผิดพลาดในการวัด.
ตัวรับรู้ที่ดีต้องทำตามกฎต่อไปนี้
ตัวรับรู้ในอุดมคติจะถูกออกแบบมาให้เป็นแบบเชิงเส้นหรือเป็นเส้นตรงกับบางฟังก์ชันทางคณิตศาสตร์อย่างง่ายของการวัดซึ่งปกติเป็นค่าลอการิทึม เอาต์พุตของตัวรับรู้ดังกล่าวเป็นสัญญาณแอนะล็อกและเป็นสัดส่วนโดยตรงกับค่าหรือฟังก์ชันที่เรียบง่ายของคุณสมบัติที่ถูกวัด จากนั้น ความไวจะถูกกำหนดให้เป็นอัตราส่วนระหว่างสัญญาณเอาต์พุตกับคุณสมบัติที่ถูกวัด ตัวอย่างเช่น ถ้าเซ็นเซอร์ตัวหนึ่งใช้วัดอุณหภูมิและมีเอาต์พุตเป็นแรงดันค่าหนึ่ง ความไวจะเป็นค่าคงที่มีหน่วยเป็นโวลต์/เคลวิน [V/K]; เซ็นเซอร์นี้ทำงานเป็นเชิงเส้นเพราะอัตราส่วนเป็นค่าคงที่ที่ทุกจุดของการวัด
สำหรับสัญญาณเซ็นเซอร์ที่เป็นแอนะล๊อกที่จะต้องถูกประมวล หรือถูกใช้ในอุปกรณ์ดิจิทัล มันจะต้องถูกแปลงให้เป็นสัญญาณดิจิทัลโดยใช้ตัวแปลงแอนะล๊อกเป็นดิจิตอล
การเบี่ยงเบนของตัวรับรู้.
ถ้าเซ็นเซอร์ไม่เป็นอุดมคติ การเบี่ยงเบนหลายประเภทสามารถถูกสังเกตได้ดังนี้:
การเบี่ยงเบนทั้งหลายเหล่านี้สามารถแยกประเภทได้ว่าเป็นข้อผิดพลาดอย่างเป็นระบบหรือข้อผิดพลาดจากการสุ่ม ข้อผิดพลาดอย่างเป็นระบบบางครั้งอาจจะได้รับการชดเชยด้วยวิธีการบางอย่างของการสอบเทียบ เสียงรบกวนเป็นข้อผิดพลาดแบบสุ่มที่สามารถทำให้ลดลงได้โดยการประมวลผลสัญญาณ เช่นการกรอง ปกติจะอยู่ที่ค่าใช้จ่ายของพฤฒิกรรมแบบไดนามิกของตัวรับรู้
ความละเอียด.
ความละเอียดของตัวรับรู้คือการเปลี่ยนแปลงที่เล็กที่สุดที่มันจะสามารถตรวจพบได้ในปริมาณที่มันกำลังวัด เช่นในจอแสดงผลแบบดิจิทัล ดิจิตหลักที่สำคัญน้อยที่สุดจะกระพริบ เป็นการแสดงให้เห็นว่าการเปลี่ยนแปลงของขนาดนั้นเท่านั้นที่จะถูกปรับละเอียด ความละเอียดจะเกี่ยวข้องกับความแม่นยำที่จะทำการวัด ตัวอย่างเช่นหัววัดอุโมงค์การสแกน(ปลายแหลมใกล้พื้นผิวใช้รวบรวมกระแสอุโมงค์อิเล็กตรอน) สามารถสร้างความละเอียดในการวัดอะตอมและโมเลกุล
บทความหลัก: รายการของตัวรับรู้
เซ็นเซอร์ในธรรมชาติ.
ข้อมูลเพิ่มเติม: การรับรู้
อวัยวะของสิ่งมีชีวิตทั้งหมดมีเซ็นเซอร์ทางชีวภาพที่มีหน้าที่คล้ายกับอุปกรณ์เชิงกลที่ได้อธิบายไว้ เหล่านี้ส่วนใหญ่เป็นเซลล์พิเศษมีความไวต่อ :
เซ็นเซอร์เคมี.
เซ็นเซอร์เคมีเป็นอุปกรณ์การวิเคราะห์ตัวเองที่สามารถให้ข้อมูลเกี่ยวกับองค์ประกอบทางเคมีของ สภาพแวดล้อมที่เป็นของเหลวหรือก๊าซ ข้อมูลถูกจัดให้อยู่ในรูปแบบของสัญญาณ ทางกายภาพที่สามารถวัดได้ที่มีสหสัมพันธ์กับความเข้มข้นของสารเคมีชนิดหนึ่ง (เรียกว่าเป็นตัว วิเคราะห์) สองขั้นตอนหลักมีส่วนร่วมในการทำงานของเซ็นเซอร์ทางเคมีคือ การรับรู้ และการถ่ายเทกระแส ในขั้นตอนการรับรู้ โมเลกุลตัววิเคราะห์เลือกปฏิสัมพันธ์กับโมเลกุลหรือไซต์ของตัวรับที่รวมอยู่ในโครงสร้างขององค์ประกอบการรับรู้ของเซ็นเซอร์ ดังนั้นพารามิเตอร์คุณลักษณะทางกายภาพจะแปรเปลี่ยนและการแปรเลี่ยนนี้จะถูกรายงานโดยใช้วิธีการถ่ายเทกระแสแบบบูรณาการที่สร้างสัญญาณเอาต์พุต เซ็นเซอร์เคมีที่มีพื้นฐานจากวัสดุการรับรู้ของธรรมชาติทางชีวภาพเรียกว่าไบโอเซนเซอร์ อย่างไรก็ตาม เมื่อวัสดุสังเคราะห์ biomimetic กำลังจะแทนที่ บางส่วนของวัสดุ biomaterials เพื่อการรับรู้ ความแตกต่างที่คมชัดระหว่างไบโอเซนเซอร์และเซ็นเซอร์เคมีมาตรฐานคือ superfluous วัสดุ biomimetic ทั่วไปที่ถูกใช้ในการพัฒนาเซ็นเซอร์ เป็นโพลีเมอ และ aptamers ที่ถูกพิมพ์แบบโมเลกุล
ไบโอเซ็นเซอร์.
บทความหลัก: biosensor
ใน biomedicine และเทคโนโลยีชีวภาพ เซ็นเซอร์ที่ตรวจพบตัววิเคราะห์, ต้องขอบคุณองค์ประกอบทางชีวภาพ เช่น เซลล์, โปรตีน, กรดนิวคลีอิค หรือ โพลีเมอ biomimetic, จะถูกเรียกว่า ไบโอเซนเซอร์ ในขณะที่เซ็นเซอร์ที่ไม่ใช่ชีวภาพ, แม้ว่าจะเป็นอินทรีย์(= เคมีคาร์บอน) สำหรับตัววิเคราะห์ทางชีวภาพจะถูกเรียกว่านาโนเซ็นเซอร์ (เช่น microcantilevers) คำศัพท์นี้ใช้สำหรับทั้งงานในหลอดทดลองและในสัตว์ทดลอง การห่อหุ้มขององค์ประกอบทางชีวภาพใน ไบโอเซนเซอร์นำเสนอปัญหาที่แตกต่างกันเล็กน้อยจากพวกที่อยู่ในเซ็นเซอร์สามัญ มันก็สามารถทำได้ทั้งโดยวิธีการของอุปสรรค semipermeable เช่นเยื่อฟอกไตหรือไฮโดรเจลหรือพอลิเมอแมทริกซ์ 3 มิติ ซึ่งเป็นทั้งกายภาพจำกัดแมคโครโมเลกุลที่มีความไวหรือทางเคมีจำกัดแมคโครโมเลกุลโดยการผูกมัดมันเข้ากับนั่งร้าน
แกแล็กซี
เซ็นเซอร์
เซ็นเซอร์ หรือ เซนเซอร์ อาจหมายถึง
เซนเซอร์
เดอะคิงออฟไฟต์เตอรส์
เดอะ คิง ออฟ ไฟท์เตอร์ส
อันยา โรโซวา
อันย่า คอป คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งรองชนะเลิศ ในฤดูกาลที่ 10 ของรายการอเมริกาส์เน็กซ์ท็อปโมเดล
Get Ride! แอมไดรเวอร์
Get Ride! แอมไดรเวอร์  เป็นอนิเมะประเภทวิทยาศาสตร์-แอ็กชั่น โดยความร่วมมือของสถานีโทรทัศน์ TV TOKYO, บริษัท nas และ บริษัท KONAMI โดยออกอากาศทางสถานีโทรทัศน์TV TOKYO ตั้งแต่วันที่ 5เมษายน ค.ศ. 2004 จนถึงวันที่ 28 มีนาคม ค.ศ. 2005
ในประเทศไทยได้รับลิขสิทธิ์ในการจัดจำหน่ายVCD, DVDและออกอากาศโดย บริษัท โรส มีเดีย เอนเตอร์เทนเมนต์ และใช้ชื่อว่า แอมไดรเวอร์ นักรบจักรกล
เพียว แอมไดรเวอร์.
เพียว แอมไดรเวอร์ คือ แอมไดรเวอร์ที่ไม่ขึ้นตรงกับใครทั้งจิโนเบเซ่หรือวิลค็อต โดยสมาชิกของเพียว แอมไดรเวอร์นั้นมาจากหลาย ๆ กลุ่มที่มีความคิดต่อต้านสงครามและต้องการสันติสุขที่แท้จริงกลับคืนมาไม่ว่าคน ๆ นั้นจะเคยอยู่กับฝ่ายไหนก็ตาม
จุดประสงค์ของเพียว แอมไดรเวอร์นอกจากจะต่อสู้เพื่อสันติสุขที่แท้จริงแล้วนั้น ยังมีการค้นหาความจริงและเบื้องหลังของการกำเนิดแอมไดรเวอร์ และ บิ๊คชีน พร้อมทั้งค้นหาZEAMในตำนานเพื่อหาทางหยุดยั้งหายนะที่จะเกิดบนโลกใบนี้
จัสติส อาร์มมี่.
จัสติส อาร์มมี่ คือ แอมไดรเวอร์ที่มีประสิทธิภาพสูงของกลุ่มจิโนเบเซ่ คอยทำหน้าที่รุกรานและยึดครองเมืองต่าง ๆ โดยการกระทำอันน่ารังเกียจนี้ตรงข้ามกับชื่อกลุ่มราวฟ้ากับดิน ซึ่งชื่อเสียงของจัสติส อาร์มมี่นั้นถูกกล่าวขานในแง่ลบเป็นจำนวนมาก
วิลค็อต.
วิลค็อต เป็นกลุ่มอิทธิพล1ใน2ของวงการแอมไดรเวอร์ เป็นผู้สร้างบั๊คชีนและแอมไดรเวอร์ขึ้นมา เพื่อต้องการอำนาจยึดครองโลกโดยอาศัยหน้าฉากว่าตนเองเป็นผู้ปกป้องโลกโดยการจัดตั้งกลุ่มแอมไดรเวอร์ขึ้นมา ภายหลังจากที่จิโนเบเซ่เริ่มแผ่อิทธิพลและทำลายฐานที่มั่นของแอมไดรเวอร์ ทำให้วิลค็อดประสบปัญหาหลายด้านทั้งการลาออกของพนักงานและการเสียชีวิตจำนวนมากของแอมไดรเวอร์ วิลค็อดจึงพยายามทุกอย่างที่จะเรียกชื่อเสียงกลับคืนมาไม่ว่าจะด้วยวิธีการใดก็ตาม แต่วิธีหลักที่วิลค็อดใช้เรียกร้องความสนใจคือการปล่อยแอมเอเนอร์จี่ เพื่อล่อบั๊คซีนออกมาแล้วให้แอมไดรเวอร์ของตนจัดการ
วิลค็อดได้รับการสนับสนุนทั้งเงินทุนและแรงงานจากกลุ่มนักการเมือง นักข่าว ตลอดจน ประชาชนที่เข้าข้างฝ่ายวิลค็อด โดยสิ่งที่ทำลงไปเพื่อต้องการชื่อเสียงของตนเพียงอย่างเดียว
จิโนเบเซ่.
จิโนเบเซ่ เป็นกลุ่มอิทธิพล1ใน2ของวงการแอมไดรเวอร์ แยกตัวมาจากวิลค็อดเนื่องจากทัศนคติไม่ตรงกัน แต่ในที่สุดจิโนเบเซ่ กลับเข้าร่วมสงครามโดยจิโนเบเซ่ มีข้อมูลการผลิตบั๊คซีนและแอมไดรเวอร์ ที่ได้มาจาก อีวาน นิวกิส ทำให้อิทธิพลของจิโนเบเซ่ แผ่ขยายอย่างรวดเร็ว และกลายเป็นกลุ่มอิทธิพลที่ยิ่งใหญ่ในวงการแอมไดรเวอร์ไม่ต่างจากวิลค็อด
ภายหลังจากที่จิโนเบเซ่ ไล่ล่าแอมไดรเวอร์ของวิลค็อด ทำให้จิโนเบเซ่เริ่มเหิมเกริม ตั้งตนเป็นใหญ่จนสามารถจัดตั้งกองกำลังจัสติส อาร์มมี่ขึ้นมาเพื่อควบคุมประชาชนในโลกให้ตกอยู่ภายใต้อำนาจของตน ทำให้ชื่อเสียงของจิโนเบ่เซ่ในด้านชื่นชมกลายเป็นการสาปแช่งจากประชาชนทั่วโลกถึงการกระทำอันต่ำช้าของจิโนเบเซ่
อุปกรณ์ของแอมไดรเวอร์.
แอมแจ็คเก็ต.
แอมแจ็คเก็ต คือ ชุดที่ใช้ในการต่อสู้กับบั๊คชีนของเหล่าแอมไดรเวอร์ โดยปกติแอมแจ็คเก็ตจะมีลักษณะคล้ายกับชุดประดำน้ำ ในชุดจะมีรหัสข้อมูลของผู้สวมใส่ เมื่อทำการต่อสู้จะสวมเกราะอีกชั้นเพื่อป้องกันการโจมตีและลดแรงกระแทกในระดับขั้นต้นจากการต่อสู้กับบั๊คชีน แต่มีข้อเสียคือ ไม่สามารถป้องกันแสงเลเซอร์ได้
แอมไดรเวอร์ที่สวมใส่แอมแจ็คเก็ต นั้น สามารถเลือกสีประจำตัวได้เมื่อพวกเขาเข้าเรียนที่แอมไดรเวอร์ อะคาเดมี และมีผลการเรียนในระดับกลางขึ้นไปโดยการเลือกสีชุดนั้นหมายถึงระดับยศของแอมไดรเวอร์ มีความหมายถึงยศหัวหน้าหมู่ขึ้นไป ส่วนแอมไดรเวอร์ทั่วไปจะใช้สีน้ำตาลเป็นหลัก มีความหมายถึงยศพลทหารทั่วไป
นีโอ แอมแจ็คเก็ต.
นีโอ แอมแจ็กเก็ต คือ แอมแจ็คเก็ต ที่ได้รับการปรับปรุงจากแจ็คเก็ตเดิมให้มีพลังในการ่ตอสู้มากขึ้น โดยนีโอ แอมแจ็คเก็ตนั้นมีเพียงเพียว แอมไดรเวอร์ และ จัสติส อาร์มมี่ ที่พัฒนาแอมแจ็คเก็ตของตนเอง แต่สาเหตุการพัฒนาของทั้ง2กลุ่มต่างมีเหตุผลที่ต่างกัน โดย
ZEAM แจ็คเก็ต.
ZEAM (เซแอม) แจ็คเก็ต คือ แอมแจ็คเก็ตในตำนานที่กัน ซัลดี สวมใส่เมื่อครั้งต่อสู้กับบั๊คชีน มีพลังการต่อสู้ที่สูงกว่าแอมแจ็คเก็ตทั่ว ๆ ไป เป็นต้นแบบของแอมแจ็คเก็ตที่แอมไดรเวอร์สวมใส่ในปัจจุบัน ผู้ผลิตคือจิโนเบเซ่ ภายหลังได้มีการคัดลอกข้อมูล ZEAM แจ็คเก็ตออกมา ผู้สวมใส่ZEAM แจ็คเก็ต มีทั้งหมด3คน ได้แก่
ฟูล ZEAM แจ็คเก็ต.
ฟูล ZEAM แจ็คเก็ต คือ ZEAM แจ็คเก็ตที่กักเก็บแอม เอเนอร์จี่ ไว้จำนวนมาก มีความสามารถในการต่อสู้สูงกว่าแอมแจ็คเก็ตทั่วไปถึงหลายเท่า มีความเร็วในเคลื่อนที่และลอยตัวทางอากาศได้อย่างใจนึกและคาดไม่ถึง สามารถต่อสู้บนอวกาศได้อย่างราบรื่น ที่มาของฟูล ZEAM แจ็คเก็ต มีที่มาต่างกัน โดย
แอมไดรเวอร์ เกียร์.
แอมไดรเวอร์ เกียร์ คือ เกราะป้องกันตัวและอาวุธที่เชื่อมต่อเข้ากับแอมแจ็คเก็ต ทำให้มีประสิทธิภาพในการต่อสู้มากขึ้น และลดแรงกระแทรกระดับกลางจากการต่อสู้กับบั๊คซีน
ไวเซอร์.
ไวเซอร์ เป็นอาวุธและเกียร์ที่พัฒนามาจาก แอมไดรเวอร์ เกียร์ มีพลังการต่อสู้ที่มากกว่าเกียร์ทั่ว ๆ ไป
[[หมวดหมู่:อนิเมะ]]
รอน โฮวาร์ด
Angels and Demons (film)
ตัวละครในไฟนอลแฟนตาซี X และ X-2
"ไฟนอลแฟนตาซี X" เป็นเกมอันดับที่สิบในซีรีส์ "ไฟนอลแฟนตาซี" เป็นเกมประเภท console role playing และมียอดจำหน่ายสูงที่สุดใน พ.ศ. 2544 มีเนื้อเรื่องเกี่ยวกับ summoner และ guardian ที่ต้องการปราบสิ่งมีชีวิตที่เรียกว่า "ซิน" ในจักรวาลสมมติของโลกสปิรา โดยเนื้อเรื่องเป็นมุมมองจากทีดัส ซึ่งมาจากความฝันของ fayth ตัวละครต่างๆออกแบบโดย Tetsuya Nomura ต่อมาภาคต่อคือ "ไฟนอลแฟนตาซี X-2" ดำเนินเรื่องราวในช่วงเวลาสองปีถัดจากเหตุการณ์ใน "ไฟนอลแฟนตาซี X" และยังคงใช้ตัวละครส่วนใหญ่จากภาคก่อนหน้า
พระเจ้าชินจงแห่งโครยอ
พระเจ้าชินจงแห่งโครยอ ( ค.ศ. 1144-ค.ศ. 1204) จักรพรรดิองค์ที่ 20 แห่ง ราชวงศ์โครยอ (ค.ศ. 1197-ค.ศ. 1204) เป็นพระโอรสของพระเจ้าอินจง และพระมเหสีคงเยตระกูลอิม ได้รับบรรดาศักดิ์เป็น ท่านชายพยองยาง (평량공, 平凉公) พระเชษฐาพระเจ้าอีจงถูกขุนนางฝ่ายทหารยึดอำนาจในค.ศ. 1170 และยกท่านชายอิกยางพระเชษฐาอีกองค์ขั้นเป็นพระเจ้ามยองจง แต่แล้วพระเจ้ามยองจงก็ทรงถูกชเวชุงฮอนปลดจากราชสมบัติในค.ศ. 1197 ชเวจุงฮอนจึงยกท่านชายพยองยาง พระชนมายุ 53 ชันษาจึงขึ้นครองราชย์สืบต่อมาเป็น พระเจ้าชินจง